Joanne (album)

Joanne er det femte studioalbumet til den amerikanske sangartisten Lady Gaga. Den ble utgitt 21. oktober 2016 av Streamline og Interscope Records.

Etter at Gagas forrige studioalbum Artpop fikk blandet kritikk, ble artisten oppfordret til å endre musikkstilen sin. Dette var opptakten til Joanne, et musikkalbum om «mørkets kunst». I 2015 og 2016 spilte Gaga hovedrollen i femte sesong av skrekkserien American Horror Story, og rolleskildringen hennes i TV-serien har satt spor i platearbeidet. Musikkalbumet er oppkalt etter Gagas tante på farssiden, som døde av lupus 19 år gammel. «Perfect Illusion» ble utgitt som den første singelen fra albumet 9. september 2016, mens promosingelen «Million Reasons» ble utgitt 6. oktober.

Malin Kulseth fra Aftenposten ga albumet terningkast 4 og skrev: «Hun er tidlig på det som snart må kunne kalles en bølge av countrypop. (...) Tittelsporet «Joanne» er en nydelig ballade om å miste noen for tidlig. (...) Sporet som skiller seg mest ut er onani-låten «Dancin’ in Circles». (...) Resultatet er et country-preget mye mer organisk og nedstrippet album som i større grad tar utgangspunkt i Lady Gagas fantastiske vokal.»

Sporliste 
 «Diamond Heart»
 «A-Yo»
 «Joanne»
 «John Wayne»
 «Dancin' In Circles»
 «Perfect Illusion»
 «Million Reasons»
 «Sinner's Prayer»
 «Come To Mama»
 «Hey Girl» (med Florence Welch)
 «Angel Down»

 Deluxe Edition
 «Grigio Girl»
 «Just Another Day»
 «Angel Down (Work Tape)»

 Japanaese Deluxe Edition
 «Million Reasons (Work Tape)»

Referanser

Eksterne lenker 
 Lady Gaga / Joanne hos Ladygaga.com
 

Musikkalbum fra 2016
Lady Gaga-album